Návrh  komuniké

	Vláda Slovenskej republiky prerokovala a vzala na vedomie stanovisko k sporu mesta Tvrdošín a obce Vitanová o príslušnosť „územia Oravice“. Vláda Slovenskej republiky skonštatovala, že podľa právneho rozboru je právnym stavom súčasný zapísaný stav v katastri nehnuteľností a tento stav sú povinné rešpektovať katastrálne orgány a ďalšie orgány štátnej správy až do doby, kým nebude potrebné vykonať prípadnú zmenu na základe postupu predpokladaného v právnom poriadku Slovenskej republiky. Vláda Slovenskej republiky odporučila obci Vitanová vykonať miestne referendum, v ktorom obyvatelia „územia Oravice“ rozhodnú o svojej územnej príslušnosti.